**ПРЕДЛОГ ЗАКОНА   
О ПОТВРЂИВАЊУ СПОРАЗУМA ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ СВЕТЕ ЛУЦИЈЕ**

**О УКИДАЊУ ВИЗА ЗА НОСИОЦЕ ОБИЧНИХ ПАСОША**

Члан 1.

Потврђује се Споразум између Владе Републике Србије и Владе Свете Луције о укидању виза за носиоце обичних пасоша, који је потписан у Сент Џонсу, Антигва и Барбуда, 27. јуна 2025. године, у оригиналу на српском и енглеском језику.

Члан 2.

Текст Споразумa између Владе Републике Србије и Владе Свете Луције о укидању виза за носиоце обичних пасоша у оригиналу на српском језику гласи:

**СПОРАЗУМ ИЗМЕЂУ**

**ВЛАДЕ РЕПУБЛИКЕ СРБИЈЕ И ВЛАДЕ СВЕТЕ ЛУЦИЈЕ**

**О УКИДАЊУ ВИЗА ЗА НОСИОЦЕ ОБИЧНИХ ПАСОША**

Влада Републике Србије и Влада Свете Луције (у даљем тексту „Стране”),

Изражавајући жељу за јачањем пријатељских односа и сарадње између две земље,

Препознајући потребу да држављанима обе земље олакшају путовања на територије

својих земаља,

Сагласиле су се о следећем:

**Члан 1.**

Држављани држава обе Стране, носиоци важећих обичних пасоша, изузети су од обавезе прибављања визе за улазак, прелазак преко и боравак на територији државе друге Стране, до 90 (деведесет) дана у било ком периоду од 180 дана рачунајући од дана првог уласка.

**Члан 2.**

1. Држављани државе било које Стране који су ушли на територију друге Стране не смеју да се баве плаћеном или лукративном делатношћу и дужни су да се придржавају закона и прописа који важе на територији друге Стране током свог боравка.

2. Држављани једне од Страна који намеравају да бораве дуже од деведесет (90) дана или планирају да се баве плаћеном или лукративном делатношћу на територији друге Стране морају да добију одговарајућу визу за боравак, односно рад, у складу са прописима друге Стране.

**Члан 3.**

Држављани државе сваке Стране имају право да улазе, прелазе преко и напусте територију државе друге Стране на свим граничним прелазима отвореним за међународни путнички саобраћај.

**Члан 4.**

Држављани државе било које Стране који су изгубили своју путну исправу на територији друге Стране одмах ће обавестити надлежне органе земље пријема, како би се осигурало предузимање одговарајућих мера.

Надлежно дипломатско или конзуларно представништво ће издати обичан пасош   
или путну исправу свом држављанину и обавестиће надлежне органе земље пријема.

**Члан 5.**

Стране ће поново прихватити своје држављане на територију своје државе, без било каквих додатних формалности или трошкова.

**Члан 6.**

Споразум не ограничава право било које Стране да одбије улазак или откаже боравак држављанима државе друге Стране ако постоје оправдани разлози прописани њеним законом.

**Члан 7.**

1. Стране ће, дипломатским путем, разменити узорке својих важећих пасоша, најкасније 30 (тридесет) дана од дана потписивања овог споразума.

2. У случају увођења нових пасоша или измене постојећих, свака Страна   
проследиће једна другој, дипломатским путем, узорке ових пасоша, као и информације у вези са њиховом применом, најкасније 30 (тридесет) дана пре почетка њихове употребе.

**Члан 8.**

1. Из разлога јавне безбедности, јавног реда или јавног здравља, свака Страна   
може обуставити примену овог споразума, у целини или делимично.

2. О обустави друга Страна ће бити обавештена, дипломатским каналима, у најкраћем могућем року. Стране ће поступити на исти начин када престане разлог за обуставу.

**Члан 9**

Овај споразум се може изменити и допунити уз узајамну сагласност Страна, дипломатским путем. Измене и допуне ступају на снагу на начин предвиђен у члану 10. овог споразума.

**Члан 10.**

1. Овај споразум се закључује на неодређени период и ступа на снагу   
тридесетог (30) дана од дана пријема друге дипломатске ноте којом Стране обавештавају једна другу да су окончали унутрашњи поступак неопходан за ступање на снагу овог Споразума.

2. Свака Страна може да раскине овај споразум, у било које време, дипломатским путем. Раскид овог споразума ступа на снагу деведесетог (90) дана од дана пријема таквог обавештења.

Сачињено у Сент Џонсу, дана 27. јуна 2025. године, у два   
оригинална примерка, на српском и енглеском језику, при чему су сви текстови једнако веродостојни. У случају различитог тумачења, меродаван је текст на енглеском језику.

|  |  |
| --- | --- |
| **ЗА ВЛАДУ**  **РЕПУБЛИКЕ СРБИЈЕ** | **ЗА ВЛАДУ**  **СВЕТЕ ЛУЦИЈЕ** |
|  |  |

Члан 3.

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.